Emanuelio Levino skveras

Emanuelio Levino skveras – skveras, esantis Kaune, Naujamiestyje, šalia Žaliakalnio funikulieriaus žemutinės stotelės prie V. Putvinskio gatvės, priešais sankirtą su A. Mickevičiaus gatve. Žaliakalnio pašlaitėje įsikūrusio skvero teritoriją iš rytų riboja buvusios Prancūzijos pasiuntinybės pastatas, kuriame veikia Lietuvos sveikatos mokslų universiteto Emanuelio Levino centras. Vakarų pusėje skveras remiasi į Pranės Dubinskaitės namą ir funikulieriaus paviljoną. Šie pastatai priklauso saugomam tarpukario Kauno modernizmo architektūros paveldui. Kylanti į šlaitą erdvė patenka į lapuočių medžių paunksmę. Didelę dalį skvero užima šaligatvio plytelių danga, kuria juda funikulieriaus keleiviai. Vieta suskaidyta akmenų mūro atraminėmis sienelėmis, sudarančiomis kelias daugiakampes horizontalias aikšteles su veja,Emanuelio Levino skveras maps.lt išsidėsčiusias skirtinguose lygiuose.

2015 m. gruodžio mėn. skveras pavadintas Kauno senamiestyje gimusio žydų ir prancūzų filosofo Emanuelio Levino (1906–1995) vardu.Skveras prie Žaliakalnio funikulieriaus pavadintas E. Levino vardu bernardinai.lt 2012-12-11 Šią idėją pasiūlė Lietuvos filologų draugija, kuri į miesto savivaldybę su tokiu prašymu kreipėsi 2015 m. liepą.Skverą Kaune ruošiamasi pavadinti E. Levino vardu lrt.lt 2015-11-29

2025 m. skveras susilaukė menininkų dėmesio, kuriant ženklą UNESCO titulo įamžinimui Kaune.Skulptūra „Tulpė“ – augimo simbolis V. Putvinskio g., ties Žaliakalnio funikulieriumi kaunas.lt 2025-05-02 Viena iš siūlomų lokacijų pasirinkta vieta prie funikulieriaus. Tai skulptūra „Tulpė“ – stilizuotas, modernistinis ženklas, primenantis augančią tulpę arba „U“ raidę, simbolizuojančią UNESCO. Lengvai įsimenamas granitinis ženklas  ant tautinį ornamentą primenančių trinkelių žymi dviejų miesto modernizmo epicentrų – Žaliakalnio ir Naujamiesčio – jungtį.

 Istorija 

Skvero vieta buvusioje Kalnų gatvėje susijusi su 1919 m. Lietuvos žvalgybininkų sėkme prieš lenkų pogrindininkus, ruošusius valstybinį perversmą. Čia, prie Nekrašų šeimos namo augusiame sode buvo slepiami Lenkų karinės organizacijos slapti dokumentai. Juos nurodytoje vietoje aptiko Lietuvos kariai, durtuvais badydami sodo žemę.Dekoratyvinė skulptūra Kaune: nuo Santakos iki Žaliakalnio funikulieriaus. „Mergaitė su dūdele“ azuolynobiblioteka.lt

1986 m. vykdant funikulieriaus rekonstrukciją, jo kelyje vokiško profilio bėgiai buvo pakeisti į sovietinius, o prie žemutinės stotelės buvusioje S. Nėries (dabar V. Putvinskio) gatvėje išgriauti stovėję seni mediniai pastatai, įrengtas skveras.Žaliakalnio funikulierius: šlovingos praeities pėdsakais diena.lt 2011-08-01 Tais pačiais metais šią vietą papuošė skulptoriaus Broniaus Zalenso dar 1968 m. sukurta bronzinė skulptūra „Mergaitė su dūdele“. 2023 m. prie šios skulptūros paminėtas žymios Lietuvos žvalgės, visuomenės veikėjos Marcelės Kubiliūtės 125-asis gimtadiens.„Švenčionių kraštas“. Paminėtos 125-osios Marcelės Kubiliūtės gimimo metinės 2023-08-12

 Šaltiniai 

Kategorija:Kauno skverai